CELEX: 22017D1817
Language: sl
Date: 2015-12-11 00:00:00
Title: Sklep Skupnega odbora EGP št. 306/2015 z dne 11. decembra 2015 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2017/1817]

12.10.2017   
               
               
                  SL
               
               
                  Uradni list Evropske unije
               
               
                  L 263/18
               
            SKLEP SKUPNEGA ODBORA EGP
      št. 306/2015
      z dne 11. decembra 2015
      o spremembi Priloge II (Tehnični predpisi, standardi, preskušanje in certificiranje) k Sporazumu EGP [2017/1817]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Uredbo (EU) št. 251/2014 Evropskega parlamenta in Sveta z dne 26. februarja 2014 o opredelitvi, opisu, predstavitvi, označevanju in zaščiti geografskih označb aromatiziranih vinskih proizvodov in o razveljavitvi Uredbe Sveta (EGS) št. 1601/91 (1) je treba vključiti v Sporazum EGP.
               
            
                  (2)
               
               
                  Uredba (EU) št. 251/2014 razveljavlja Uredbo Sveta (EGS) št. 1601/91 (2), ki je vključena v Sporazum EGP, in jo je zato treba v okviru Sporazuma EGP razveljaviti.
               
            
                  (3)
               
               
                  Ta sklep se navezuje na zakonodajo o žganih pijačah. Zakonodaja o žganih pijačah se ne uporablja za Lihtenštajn, dokler se zanj uporablja Sporazum med Evropsko skupnostjo in Švicarsko konfederacijo o trgovini s kmetijskimi proizvodi, kakor je določeno v uvodu poglavja XXVII Priloge II k Sporazumu EGP. Ta sklep se zato ne uporablja za Lihtenštajn.
               
            
                  (4)
               
               
                  Prilogo II k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Poglavje XXVII Priloge II k Sporazumu EGP se spremeni:
      
                  1.
               
               
                  za točko 9a (Izvedbena uredba Komisije (EU) št. 716/2013) se vstavi naslednje:
                  
                              „9b.
                           
                           
                              
                                 32014 R 0251: Uredba (EU) št. 251/2014 Evropskega parlamenta in Sveta z dne 26. februarja 2014 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1601/91 (UL L 84, 20.3.2014, str. 14).
                              V tem sporazumu veljajo določbe Uredbe v skladu z naslednjimi prilagoditvami:
                              
                                           
                                       
                                       
                                          Zadevne države Efte se povabi, da pošljejo opazovalce na seje Odbora za aromatizirane vinske proizvode iz člena 34 Uredbe, ki obravnava zadeve, zajete v aktih iz Sporazuma. Predstavniki držav Efte v celoti sodelujejo pri delu Odbora, vendar nimajo glasovalne pravice.“;
                                       
                                    
                        
            
                  2.
               
               
                  besedilo točke 3 (Uredba Sveta (EGS) št. 1601/91) se črta.
               
            Člen 2
      Besedilo Uredbe (EU) št. 251/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 12. decembra 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 11. decembra 2015
         
            
               Za Skupni odbor EGP
            
            
               Predsednica
            
            Oda SLETNES
         
      
      
         (1)  UL L 84, 20.3.2014, str. 14.
      
         (2)  UL L 149, 14.6.1991, str. 1.
      
         (*1)  Navedena ni nobena ustavna zahteva.